Sepsa
Sepsa je celková reakcia organizmu na zápal, čiže infekciu. Sepsa v detskom veku predstavuje množstvo porúch, ktoré sú výsledkom pôsobenia baktérií, vírusmi, plesňami, parazitmi alebo toxických látok z mikroorganizmov. Väčšina detí so sepsou vyžaduje 24-hodinové monitorovanie na jednotke intenzívnej starostlivosti.
Celkový stav dieťaťa pri sepse závisí od prieniku mikroorganizmov do krvného obehu. Zápal alebo infekcia sa nachádza zvyčajne iba na určitom mieste. Napr, ak sa dostatočne neprelieči zápal pľúc, stav dieťaťa sa nelepší a baktérie môžu preniknúť do krvného obehu a spôsobia tak obehový kolaps s postupným zlyhaním orgánov.
Vznik
Baktérie v krvnom obehu spôsobia roztiahnutie ciev v celom tele. To znamená, že aj na okrajových častiach tela, teda končatiny. Roztiahnutie ciev spôsobí, to že organizmus nedostáva pri sepse do životne dôležitých orgánov kyslík. Za bežných podmienok si organizmus dokáže zabezpečiť prívod kyslíka do životne dôležitých orgánov tak, že na okrajových častiach dôjde k stiahnutiu ciev. Čiže pre mozog, srdce a pľúca sa zvýši dodávka kyslíka potrebná na prežitie. Tento obranný mechanizmus je pri sepse narušený a celé telo trpí nedostatkom kyslíka a živín. Organizmus sa tak prekysľuje a postupne dochádza k zlyhaniu orgánov. Orgány tráviaceho systému sú poškodené ako prvé.
Organizmus sa snaží priviesť kyslík pre najdôležitejšie orgány tak, že sa zvýši činnosť srdca, srdce prečerpáva rýchlo krv. Po určitej dobe sa unaví aj srdce a postupne dochádza k poklesu tlaku a zlyhaniu orgánov. Veľmi dôležité je zahájiť včas antibiotickú 4 liečbu, podporiť činnosť srdca a dýchanie.
Pri sepse sa používa aj termín SIRS. Ide o systémovú zápalovú aktivitu. Je to odpoveď organizmu na infekčný ale aj neinfekčný podnet. Aby sa mohlo priznať pacientovi, že má SIRS, musia byť splnené tieto podmienky:
- telesná teplota musí byť pod 36°C alebo nad 38°C
- srdcová frekvencia je viac ako 90 úderov za minútu
- dýchanie je zrýchlené
- v krvnom obraze je buď veľa alebo málo bielych krviniek
Ďalej sa rozlišuje pojem ťažká sepsa. Je to sepsa, ktorá je spojená s ťažkým poškodením orgánov, ktoré trpia na nedostatočnú zásobu kyslíka. Ťažká sepsa môže viesť k multiorgánovému zlyhaniu, dokonca až k smrti.
Sepsa v detskom veku má mierne zmenené kritériá, telesná teplota musí byť vyššia ako 38,5°C , u detí je pri sepse typickým prejavom pomalá srdcová činnosť a srdcová frekvencia sa prerátava vzhľadom na vek.
Vyvolávatelia sepsy
Sepsu vyvolávajú rôzne mikroorganizmy, veľmi dôležitý je však vek dieťaťa. Medzi najčastejších vyvolávateľov sepsy patria stafylokoky, neiserie, hemofily alebo enterokoky.
Výskyt
Sepsa patrí stále medzi jednu z najčastejších príčin smrti u malých detí. Čím nižší je vek dieťaťa, tým vyššie je riziko vzniku sepsy. Najviac ohrození sepsou sú novorodenci. U predčasne narodených novorodencov 1 sa vyskytuje sepsa asi u 10 - 20 na 1000 narodených detí.
Rizikové faktory
Medzi rizikové faktory, ktoré sú predpokladom prieniku baktérií do organizmu patria:
- vrodená srdcová vada
- deti s rozsiahlymi popáleninami
- poruchy imunitného systému
- predčasne narodené deti1
- AIDS spôsobený HIV vírusom
- deti, ktoré majú vrodené poruchy červených krviniek
Prejavy u detí
Sepsa má nešpecifické prejavy, na prvý pohľad však vidno, že dieťa nie je zdravé a že sa s ním niečo deje. Medzi možne prejavy sepsy patrí:
- horúčka
- rýchla srdcová frekvencia
- zrýchlené a sťažené dýchanie
- chladné končatiny
- zmeny sfarbenia kože - modrastá tvár
Diagnsotika
- laboratórne testy:
- krvný obraz
- množstvo minerálov (sodík, draslík, chloridy)
- funkcia pečene a obličiek
- zápalové parametre (CRP)
- RTG hrudníka, CT, magnetická rezonancia, lumbálna punkcia a mnoho ďalších vyšetrovacích techník
Liečba
Pri sepse sa musí zahájiť komplexná terapia.
- podpora dýchania, inhalácia kyslíka, niekedy je nutné napojiť dieťa na umelú pľúcnu ventiláciu
- neustále sa musí sledovať krvný tlak
- začne sa antibiotická liečba, existujú odporúčania, kde je rozpísané podávanie antibiotik4 pri sepse a taktiež zvolenie vhodného lieku vzhľadom na vek